
Мелуаным щIигъум поплъэ
Къэрэшей-Шэрджэс.Республикэм и зыгъэпсэхупIэхэр 2017 гъэм поплъэ цIыху мелуан 1,2-м нэблагъэм.
Республикэм туризмэмрэ курортхэмкIэ, щIалэгъуалэ политикэмкIэ и министр Эркенов Анзор зэрыжиIамкIэ, нэгъабэ республикэм зыщагъэпсэхуащ цIыху мелуаным нэблагъэм. Мы гъэм ар процент 20-кIэ нэхъыбэ хъуну щогугъ. ЗыплъыхьакIуэхэм ягу ирохь щIыналъэм и турист IуэхущIапIэхэр зэрефIакIуэр, Домбей къызэрымыкIуэу зэрызиужьар.
Махуэ пщыкIутхущ хуейр
Адыгей.Республикэм и пенсэ фондым зэ тыгъуэу сом мини 5-р яIэригъэхьэн щIидзащ. Пенсионер мини 126-м псори зэхэту иратынущ сом мелуан 639-рэ.
Абы теухуа законым къэралым и Iэтащхьэм Iэ щIидзащ нэгъабэ щэкIуэгъуэм и кIэм. А лэжьыгъэр ирагъэкIуэкIынущ 2017 гъэм щIышылэм и 13-28-хэм къриубыдэу.
УЭРДОКЪУЭ Женя.
